บลจ.บัวหลวง ออกตราสารหนี้ตปท.6 เดือนชูผลตอบแทน 1.50% ต่อปี ขายถึง 12 ก.ค.
บลจ.บัวหลวง ออกตราสารหนี้ตปท.6 เดือน ขนาดโครงการ 5 พันลบ. ชูผลตอบแทน 1.50% ต่อปี เสนอขาย 6-12 ก.ค.
6 ก.ค. 2559

บริษัทหลักทรัพย์จัดการกองทุนบัวหลวง หรือ บลจ.บัวหลวง ระบุว่า บริษัทได้ออกกองทุนบัวหลวงบัวหลวงธนสารพลัส 25/16 ขนาดโครงการ 5,000 ล้านบาท อายุประมาณ 6 เดือน เน้นลงทุนในตราสารแห่งหนี้ต่างประเทศ และหรือเงินฝากต่างประเทศ เสนอขายหน่วยลงทุนให้กับประชาชนทั่วไปครั้งแรก (IPO) วันที่ 6-12 ก.ค.59 ประมาณการผลตอบแทน 1.50% ต่อปี
สำหรับกองทุนรวมบัวหลวงธนสารพลัส 25/16 เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade
โดยกองทุนดังกล่าวเหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตามเงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน